| *Eohippus*Rango fósil: Ypresiense 
PreЄ
Є
O
S
D
C
P
T
J
K
Pg
N

Eoceno |
| --- |
| Esqueleto de *Eohippus* (antes *Hyracotherium vasacciensis*), Museo de Historia Natural, Washington |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Perissodactyla |
| Familia: | Equidae |
| Xénero: | *† **Eohippus***(Marsh, 1876) |

 |
| Especie tipo |
| *† **Eohippus angustidens***(Cope, 1875) |
| Sinonimia |
| * *Eohippus validus*
* *Hyracotherium angustidens*
* *H. a. angustidens*
* *H. a. etsagicum*
* *H. vasacciensis*
* *H. v. vasacciensis*
* *H. cusptidatum*
* *H. seekinsi*
* *H. loevii*
* *Orohippus angustidens*
* *Orohippus cuspidatus*
* *Orohippus vasacciensis*
* *Lophiotherium vasacciense*
 |

***Eohippus*** é un xénero extinto fósil de mamíferos ungulados da familia dos équidos. A única especie recoñecida é ***E. angustidens***, a cal tradicionalmente fora considerada unha especie do xénero *Hyracotherium*. Os seus restos atopáronse en América do Norte e datan do Eoceno temperán, piso Ypresiano.

Descubrimento e clasificación
-----------------------------

Reconstrución feita por Heinrich Harder
Reconstrución feita por Charles R. Knight
En 1876, Othniel C. Marsh describiu un esqueleto atopado como *Eohippus validus*, a partir do grego ηώς (eōs, 'mencer') e ιππος (hippos, 'cabalo'), polo que significaría 'cabalo do mencer'. As súas semellanzas co fósil *Hyracotherium leporinum* descrito previamente por Richard Owen foron sinaladas formalmente nun artigo de 1932 de sir Clive Forster Cooper. Como consecuencia, *E. validus* foi reclasificado no xénero *Hyracotherium*, o cal tiña prioridade como nome de xénero, así que *Eohippus* se considerou sinónimo júnior deste xénero durante bastante tempo. Máis recentemente encontrouse que *Hyracotherium* era un grupo parafilético de especies, polo que foi dividido e agora este xénero só inclúe a especie *H. leporinum* de Owen (distinta de *Eohippus*). Por outra parte, determinouse que *E. validus* era idéntico a unha especie que xa fora nomeada antes, *Hyracotherium angustidens* (Cope, 1875), e o nome binomial resultante aceptado é entón *Eohippus angustidens*.

Tamaño
------

En moitos libros é común que *Eohippus* sexa descrito como un animal "do tamaño dun pequeno Fox Terrier". Esta antiga analoxía era tan curiosa que mesmo Stephen Jay Gould escribiu un ensaio sobre ela (*The Case of the Creeping Fox Terrier Clone*, O caso do clon do fox terrier que se arrastraba, recompilado no seu libro *Bully for Brontosaurus*, ~Afortunado brontosauro), na cal concluíu que Henry Fairfield Osborn, de quen procede a frase, que o describira nun folleto amplamente distribuído, e que era un entusiasta cazador de raposos, fixo unha asociación natural entre os cabalos e os cans que os acompañan. *Eohippus* mide aproximadamente 30,5 cm de alto ata a cruz, polo que é comparable a un Fox Terrier, que mide uns 33 cm ata a cruz.

Notas
-----

1. ↑  MacFadden, B. J. (2005). "EVOLUTION: Fossil Horses--Evidence for Evolution". *Science* **307** (5716): 1728–1730. PMID 15774746. doi:10.1126/science.1105458.
2. 1 2  Froehlich, D. J. (2002). "Quo vadis eohippus? The systematics and taxonomy of the early Eocene equids (Perissodactyla)". *Zoological Journal of the Linnean Society* **134** (2): 141–256. doi:10.1046/j.1096-3642.2002.00005.x.
3. ↑  Gould, S.J. (1991). *Bully for Brontosaurus: Reflections in Natural History*, W. W. Norton & Co. 540pp.
4. ↑  "Hyrocotherium (Eohippus)". *University of Guelph*.
5. ↑  "Fox Terrier (Vital Stats)". *DogTime*.

Véxase tamén
------------

### Outros artigos

* Evolución do cabalo
* Eoceno
* *Hyracotherium*

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Eohippus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Eohippus*** |

|  |  |
| --- | --- |
| Control de autoridades | 
* Wd: Q5241216
* EBID: ID
* MAG: 2780180429

 |

|  |  |
| --- | --- |
| Identificadores taxonómicos | 
* Fossilworks: 42994
* GBIF: 4830484
* IRMNG: 1045716

 |